《次韵彦继用前辈韵三首 其一 馈岁》
宋代·朱松

岁晚追土风，独瓮谁与佐。人心感流光，台馈屏奇货。

鸡豚取牢栅，门户随小大。去乡二十年，忆此但愁卧。

儿痴元未识，但索梨饤坐。何时鸦识村，莫作驴转磨。

不须志四方，教子求寡过。归哉及强健，老去烦剂和。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。